P r e d k l a d a c i a   s p r á v a

V dňoch 28.-29.5.2001 uskutočnil predseda vlády SR M. Dzurinda (MD) na pozvanie predsedu vlády ČR M. Zemana (MZ) oficiálnu návštevu ČR. Okrem rokovaní so svojim českým kolegom MZ, MD prijal aj prezident ČR V. Havel. V rámci programu MD vystúpil s prednáškou na tému Bezpečnosť, stabilita, prosperita - úloha Slovenska a strednej Európy v procese integrácie. Obaja premiéri slávnostne otvorili hraničný priechod Brodské-Břeclav. MD uskutočnil aj stretnutie s primátorom mesta Brno a hejtmanom Brnenského kraja. Na záver návštevy MD položil kytice k pamätníku T.G.Masaryka na Hradčanskom námestí a k pamätníku M.R. Štefánika na Petříne. . 
	
Predsedu vlády počas svojej návštevy sprevádzali minister obrany J. Stank, ministerka financií B. Schmgnerová, minister hospodárstva Ľ. Harach, minister kultúry M. Kňažko, minister pôdohospodárstva P. Koncoš, štátny tajomník ministerstva ZV J. Chlebo, štátny tajomník ministerstva vnútra I. Budiak a štátny tajomník ministerstva financií V. Podstránský, ktorí uskutočnili separátne bilaterálne rokovania so svojimi partnermi.
	
Počas návštevy boli podpísané 3 zmluvné dokumenty týkajúce sa fungovania colnej únie (CÚ). Ministri hospodárstva SR a ČR podpísali  Zmluvu o štatúte Rady colnej únie (RCÚ) a Stáleho sekretariátu RCÚ a Zmluvu o úhrade výdavkov spojených s činnosťou CÚ. Ministri pôdohospodárstva SR a ČR podpísali Dohodu o vzájomnom uznávaní laboratórnych skúšok a certifikátov.	
	
Témami rokovania delegácií bolo vyhodnotenie slovensko-českej spolupráce v období uplynulého roku, stanovenie priorít do nasledujúceho obdobia, prediskutovanie vybraných otázok bilaterálnych vzťahov, regionálna a cezhraničná spolupráca a euroatlantická integrácia.
	
	Konkrétne závery a úlohy vyplývajúce z rokovaní sú zahrnuté v informácii o priebehu a výsledkoch návštevy predsedu vlády SR v ČR.